open-index/open-wikipedia-markdown huggingface dataset:
Kvinnemuseet

**Kvinnemuseet** er et museum i Kongsvinger om kvinners rolle i samfunnet opp gjennom historien. Kvinnemuseet holder til i en villa i sveitserstil fra 1857 som bærer navnet Rolighed og som ligger i den gamle bydelen Øvrebyen, rett under Kongsvinger festning. Huset har hatt flere liv, men var blant annet barndomshjemmet til forfatter og bohem Dagny Juel. En av de faste utstillingene handler om nettopp Dagny Juel og hennes dramatiske livsløp. Museets museumsleder per 2023 var Mona Kristine Holm.

## Historikk
Kvinnemuseet har sitt opphav i Kongsvinger Museum, som i 1989 kjøpte opp Rolighed for å unngå at det ble revet. Museet bestemte seg for å bruke bygget til utstillinger om kvinner og etter en omfattende renovering av bygningen ble museet åpnet av dronning Sonja i 1995. Kvinnemuseet har siden da hatt som mål å dokumentere og synliggjøre kvinners liv og virke i norsk kulturhistorie fram til i dag. I 1997 fikk Kvinnemuseet nasjonal status og ble et av femten nasjonale museer som fikk det samlede offentlige driftstilskuddet fra staten. I forbindelse med denne omstruktureringen gikk Kvinnemuseet i 2004 over til å bli hovedansvarlig museum i et nasjonalt nettverk for kvinnehistorie. En av hovedmålsettingene til Kvinnemuseet er å jobbe for at kvinnehistorien får like stor plass i dokumentasjonen og formidlingen i museene som mannshistorien.

Museumsreformen innebar også at Eidskog museum, Odalstunet, Kongsvinger museum og Kvinnemuseet inngår i samme avdeling, ved navn *Kvinnemuseet – Museene i Glåmdal*. Senere endret det navn til Anno Kongsvingerregionen (2017). Avdelingens direktør har siden 2016 vært Mona Pedersen. Fra 1. januar 2010 ble denne avdelingen en del av Hedmark fylkesmuseum, som i 2014 endret navn til Anno museum. 

## Andre avdelinger
* Kongsvinger museum
* Eidskog Museum
* Odalstunet


Kvinnemuseet Kongsvinger.jpg|Inngang fra gate
Kvinnemuseet Kongsvinger, juli 2019.jpg|Prospekt fra hagen 2019
Camilla Collett, kvinnemuseet Kongsvinger.jpg|Camilla Collett
Dagny Juel (Lichtbild-Reproduktion).jpg|Dagny Juel 
Nyfeministene kommer, kvinnemuseet Kongsvinger.jpg|*Nyfeministene kommer*
Sommerausstellung 2019 Kristin E. Halkjelsvik.jpg|Sommerutstillingen 2019 (K. E. Halkjelsvik)


## Referanser


## Eksterne lenker
* 
* Anno museums hjemmesider
Solgull Klette

**Solgull Ingrid Klette** (født 1960) er en norsk politiker (H) og bedriftsleder.

Hun vokste opp i Neverdal i Meløy kommune. Hun har drevet egen virksomhet med regnskapstjenester og bedriftsrådgivning, først i Bodø, senere i Sandnes. 

Hun var innvalgt i Bodø bystyre fra 1995 til 2007, den siste perioden også som medlem av formannskapet. Hun var leder i Bodø Høyre fra 1997 til 1999 og fra 2004 til 2005 og leder i Høyres bystyregruppe fra 2005 til 2006. Hun følte seg dårlig behandlet i partiet, og da hun ikke ble nominert som ordførerkandidat, meldte hun seg ut og satt resten av perioden som uavhengig.

I 2015 ble hun innvalgt i Sandnes bystyre og formannskap. Hun var leder i Sandnes Høyre fra 2015 til 2016.

## Referanser
Eulogio Despujol y Dusay

**Eulogio Depujol y Dusay** (født 11. mars 1834 i Barcelona, død 18. oktober 1907 i Riba-roja de Túria) var en offiser i de spanske væpnede styrker som i mange år tjenestegjorde i koloniene. 

Han var generalguvernør på Puerto Rico fra 1878 til 1881, og generalguvernør på Filippinene fra 1891 til 1893. I 1896 ble han gjort til senator på livstid i Spania.

## Referanser
PGA-touren 2005

**2005-sesongen på [[PGA-touren]]** startet med turneringen Mercedes Championships i uke&nbsp;2 og endte med The Tour Championship i uke&nbsp;45.

2005-sesongen hadde 48 turneringer på 44 uker, inkludert en lagturnering uten pengepremie. Touren startet i Hawaii i januar, tilbrakte det meste av de to første månedene i California og Arizona, og flyttet seg deretter til Florida. I april begynte den å flytte nordover. Sommermånedene ble hovedsakelig tilbrakt i de nordøstre og sentrale deler av USA, og på høsten flyttet touren sydover igjen.

## Turneringer

## Utmerkelser
*Arnold Palmer Award: Tiger Woods
*Jack Nicklaus Award: Tiger Woods
*Vardon Trophy: Tiger Woods

## Veldedighet
I 2005-sesongen deltok PGA-touren, Champions Tour og Nationwide Tour, samt alle deres turneringer, i veldedighetsaksjonen *Drive to a Billion*, en ett-års kampanje som tok sikte på å runde milepælen ved 1&nbsp;milliard dollar i innsamlet veldedighet. Siden PGA-tourens første donasjon på 10&nbsp;000 dollar i 1938, har mer enn 2000 veldedige organisasjoner og én million mennesker mottatt hjelp hvert år. Milepælen på 1&nbsp;milliard ble nådd i uke 43 med donasjoner fra Chrysler Championship i Florida, Charles Schwab Cup Championship i California og Nationwide Tour Championship i Alabama.

## Eksterne lenker
*
Oddleif Olavsen

**Oddleif Olavsen** (født 9. oktober 1945, død 5. juni 2022) var en norsk politiker (H) og skolemann. Han var ordfører i Bodø kommune i perioden 1995–1999.

Han vokste opp i Ramsvik i Lofoten og begynte yrkeslivet som fisker og hvalfanger. Han gikk på Bodø lærerhøgskole og arbeidet som lærer, undervisningsinspektør og rektor i Bodø. Han spilte også som målvakt for Bodø/Glimt.

Olavsen var formann i Bodø Høyre 1978–1982 og 1993–1995, medlem av Bodø bystyre 1992–2003 og Bodøs ordfører 1995–1999. Han var medlem av Nordland fylkesting og leder i Høyres fylkestingsgruppe 2003–2013 og fylkesråd for utdanning 2013–2015. Han var leder i Nordland Høyre 1997–2010 og medlem av hovedstyret i KS.

## Referanser


## Eksterne lenker
*
DS «General Slocum»

**«General Slocum»** var et dampskip bygd i 1884. Det tok fyr og brant ned til vannlinja på East River i New York 15. juni 1904. Over 1 000 mennesker omkom i tragedien, i den verste katastrofen i New Yorks historie inntil angrepet på World Trade Center 11. september 2001.

## Katastrofen
«General Slocum» gikk som sightseeingbåt rundt Manhattan i New York. 15. juni 1904 var båten leid av St. Mark's Evangelical Lutheran Church i byens tyske minoritetssamfunn Little Germany til deres årlige utflukt. Båten hadde over 1 300 passasjerer om bord – for det meste kvinner og barn. Den skulle seile opp East River til en piknik på Long Island.

Brannen starta i et lasterom forut rett etter at båten hadde satt seil. Båten hadde livbåter og livvester, men disse viste seg å være ubrukelige. Overlevende fortalte at livvestene var råtne og falt fra hverandre mellom hendene på dem. Livbåtene var surra fast og utilgjengelige. De færreste om bord kunne svømme. For øvrig gjorde den tidas festantrekk svømming til en umulighet.

Kapteinen, William Van Schaick, feilbedømte også situasjonen. I stedet for å sette skipet på grunn fortsatte han ferden. Han sa seinere at det var for ikke å sette bygninger på land i brann. Da båten kom til land på North Brother Island, var anslagsvis 1 021 passasjerer omkommet. Kapteinen og mannskapet kom ikke alvorlig til skade. På øya fantes det et infeksjonssykehus.

## Etterspill
Kapteinen, to offiserer og tre representanter for rederiet ble tiltalt etter katastrofen. Den eneste som ble dømt var Van Schaick, som tilbrakte tre og et halvt år i Sing Sing før han ble benådet. Rederiet Knickerbocker Steamship Company betalte en mindre bot, til tross for avsløringer om at de hadde forfalska inspeksjonsrapporter.

Restene av «General Slocum» ble ombygd til lastepram. Den sank under en storm i 1911. Ulykken satte fart i innføringen av føderale reguleringer av sikkerhetsutstyret på passasjerskip. Den 15. juni 1905 ble det innvia et minnesmerke over ulykken. Ved seremonien deltok også Adella Liebenow (Wotherspoon), den yngste overlevende.

Katastrofen ramma New Yorks tyske minoritet med stor tyngde, og innen ett år hadde Little Germany opphørt å eksistere som organisert minoritetssamfunn. 

Ulykken havna snart i skyggen av brannen i Triangle Shirtwaist-fabrikken i 1911 og forliset av «Titanic» i 1912.

Den 26. januar 2004 døde Adella Liebenow Wotherspoon, den siste overlevende av forliset. Det finnes to minnesmerker over ulykken, ett i Tompkins Square Park på Manhattan og ett på Lutheran All Faiths Cemetery i Middle Village i Queens.

## Referanser


## Litteratur
* 

## Kilder
* Smithsonian: A Spectacle of Horror – The Burning of the General Slocum ''(publisert 21. februar 2012)'' Besøkt 20. oktober 2018
Dapitan

**Dapitan** er en by i provinsen Zamboanga del Norte på Mindanao på Filippinene. I 2015 hadde byen  innbyggere.

Mest kjent er byen som det sted der Filippinenes nasjonalhelt, forfatteren José Rizal, levde i indre eksil 1892-1896. Rizals hjem straaks utenfor Dapitan er i dag et museum.

Byen er inndelt i 50 smådistrikter, barangayer, per 30. september 2019.

## Referanser




## Eksterne lenker
* 
* Philippine Standard Geographic Code
* Informasjon fra den filippinske folketelling i 2000
Odd Emil Ingebrigtsen

**Odd Emil Ingebrigtsen** (født 1964) er en norsk politiker (H) og forretningsmann, som fra 2023 er ordfører i Bodø. Han var fiskeriminister i Erna Solbergs regjering.

## Biografi
Han ble formann i Bodø Unge Høyre og snart også i Bodø Høyre, og fra 1987 til 1988 var han Unge Høyres generalsekretær. I 1989 gikk han inn i ledelsen for familiens bokhandlervirksomhet. Bedriften ble solgt til Ark i 2003. Ingebrigtsen har senere investert i eiendom, havbruk og industri og hatt mange styreverv. Han har også vært med på å etablere nettavis, forlag og kunstgalleri.

Ingebrigtsen var, ved siden av sitt yrke i næringslivet, medlem av Bodø bystyre i seks perioder fra 1988 til 2011 og medlem av formannskapet i tre perioder.

Ingebrigtsen var administrerende direktør i Bodø Boligbyggelag fra 2008 til 2013, i Bodøregionens Utviklingsselskap fra 2013 til 2018 og i Indre Salten Energi på Fauske fra 2018 til 2020.

I januar 2020 ble han utnevnt til statssekretær i Olje- og energidepartementet i Erna Solbergs regjering. I mars samme år etterfulgte han Geir Inge Sivertsen som fiskeri- og sjømatminister i Nærings- og fiskeridepartementet. Ingebrigtsen gikk av sammen med resten av regjeringen etter stortingvalget i 2021.

I 2023, 20 år etter at han første gang stilte som Høyres ordførerkandidat i Bodø, var han tilbake i kommunepolitikken og ble valgt til ordfører.

## Referanser


## Eksterne lenker
*
Kreuzberg

**Kreuzberg** er en delbydel (ortsteil) i bydelen Friedrichshain-Kreuzberg i Berlin. Kreuzberg var egen bydel inntil 2001 da Berlins forvaltningsreform dannet en ny bydel sammen med tidligere bydel Friedrichshain.

Kreuzberg fikk sitt navn fra den 66 m høye åsen Kreuzberg. Åsen oppsto i løpet av istiden da endemorenen ble dannet. Den var lenge kjent som Tempelhofer Berg da den lå like ved landsbyen Tempelhof. I 1821 ble et nasjonalminnesmerke oppført til minne om de tyske seirene i Befrielseskrigene mot Napoleon mellom 1812 og 1815. Minnesmerket som er tegnet av Karl Friedrich Schinkel har grunnriss som et jernkors, noe som er en teori om opphavet til navnet Kreuzberg (Korsberget).

I overkant av 160&nbsp;000 tyrkiske innvandrere og deres etterkommere lever i Kreuzberg. Før Berlinmurens fall var imidlertid Kreuzberg mer dominert av tyrkere enn i dag. Da muren falt steg boligprisene i Kreuzberg. Bydelen ligger nær det gamle sentrum (Mitte) i øst, som inntil da hadde vært sperret av muren. Dette førte til at nye tyrkiske immigranter flyttet til andre steder i Berlin (blant annet til bydeler i Øst-Berlin) da boligprisene var lavere i disse områdene.

Karneval der Kulturen er et flerkulturelt opptog som hver pinse arrangeres i Kreuzberg.


Fil:Berlin_thielenbruecke_20050208_p1000323.jpg|Bro over Landwehrkanal
Fil:Berlin-kreuzberg bethanien 20050420 p1020601.jpg|Künstlerhaus Bethanien

## Severdigheter
* Amerika-Gedenkbibliothek
* Anhalter Bahnhof 
* Ballhaus Naunynstrasse
* Bergmannstraße
* Berlinische Galerie
* Chamissoplatz
* Fraenkelufer
* Jüdisches Museum Berlin
* Künstlerhaus Bethanien
* Luisenstadtkanalen
* Mareinecke Markthalle
* Oberbaumbrücke
* Riehmers Hofgarten
* Victoriaparken med Kreuzbergåsen og nasjonalminnesmerket
* Willy-Brandt-Haus

## Muséer
* Jüdisches Museum Berlin
* Haus am Checkpoint Charlie
* Schwules Museum

## Eksterne lenker
*
Calamba City

**Calambá** er en by på Filippinene i provinsen Laguna og er regionshovedstad i Calabarzon. Den ligger ca. 54 kilometer sør for hovedstaden Manila, og har (i 2000) en befolkning på 281&nbsp;000 innbyggere. Byen tiltrekker seg mange turister, særlig på grunn av de mange varme kildene i omegnen, og er også et viktig industrisenter i regionen Calabarzon.

Calamba er nasjonalhelten José Rizals fødeby.

## Historie
Det fortelles at byens navn skyldes en misforståelse: En spansk soldat møtte en ung kvinne som hadde vært nede ved elven og bar med seg en krukke vann. Soldaten spurte &ndash; på spansk &ndash; hva stedet het, og hun svarte i befippelsen «kalan-banga» (vannkrukke).

Før den ble utskilt som separat by var Calamba en del av Tabuco, som nå er kjent som Cabuyao. Calamba ble en selvstendig *pueblo* den 28. august 1742.

## Barangayer
Calamba City er inndelt i 54 barangayer per 30. september 2019.

## Referanser




## Eksterne lenker
*
Francesco Crasso

** Francesco Crasso** (født 1500 i Milano i Italia, død 29. august 1566 i Roma) var en av Den katolske kirkes kardinaler. Etter at han ble enkemann ble han kleriker, og dro til Roma der han ble tilknyttet den romerske kurie.

Han ble kreert til kardinal den 12. mars 1565 av pave Pius IV.

## Referanser

## Eksterne lenker
*  Biografi på The Cardinals of the Holy Roman Church
Michele Bonelli

**  Michele Bonelli** kalt * kardinal Alessandrino * (født 25. november 1541 i Bosco Marengo i Italia, død 28. mars 1598 i Roma) var en av den katolske kirkes kardinaler. 

Han ble kreert til kardinal den 6. mars 1566 av sin grandonkel pave Pius V. Han satte som betingelse for sin kreering at han skulle få lov til å fortsette å bære sin hvite dominikanerdrakt, og ikke måtte begynne med den vanlige kardinalsdrakten, med *[[Santa Maria sopra Minerva]]* som tittelkirke. Ettersom paven selv var dominikaner og selv fortsatte å benytte ordensdrakten (som dermed ble modell for de senere pavers hvite drakt), ble betingelsen med letthet godtatt.

Som pavens kardinalnepote hadde han en nøkkelrolle i den romerske kurie. Han ble suburbikarbiskop av Albano. 

Han var grandonkel til kardinal Carlo Bonelli (kreert 1664).
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Kardinal *Michele Bonelli* (1541–1598) *1791
## Referanser

## Eksterne lenker
* Cardinals of the Holy Roman Church
* Bonelli genealogy
* ''Catholic Encyclopedia'' 1908: "St Bartholomew's Day"
Ira

**Ira** er et fornavn som brukes av begge kjønn. Navnet har flere opprinnelser og betydninger. Navnet er i dag vanlig som kvinnenavn i blant annet Ukraina, og som mannsnavn i De amerikanske Jomfruøyer. En kvinnelig navnebærer er den italienske skuespilleren og designeren Ira von Fürstenberg, og en mannlig er den amerikanske sangtekstforfatteren Ira Gershwin.

## Etymologi
Ira har flere opprinnelser og betydninger:
* I nordisk og østeuropeisk sammenheng er *Ira* et kortnavn av *Irina* / *Irena*, som igjen stammer fra gresk *Eirēnē* «fred».
* I Sanskrit er *Irā* et femininum som betyr «jord» og er navnet på en guddommelig skikkelse assosiert med natur, vegetasjon og fruktbarhet.
* I hebraisk (עִירָא, ʿÎrā) betyr navnet «våken, årvåken», avledet fra rota ‏*ʿwr*, «å våkne, være oppmerksom». Navnet er kjent fra Det gamle testamentet, blant annet som navnet på en av kong Davids embedsmenn.

Merk at ordet *ira* betyr «vrede, raseri» på flere latinske språk, «bregne» på baskisk og «jord» på sanskrit.

## Utbredelse
*Ira* er i dag et vanlig kvinnenavn blant annet i Ukraina.

|}

*Ira* er i dag et vanlig mannsnavn i De amerikanske Jomfruøyer.

|}

## Navnedag
*Ira* har navnedag i flere land, oftest 5. april, men har ikke noen norsk navnedag.

## Kjente personer med navnet

Personene i listen er ordnet kronologisk etter fødselsår.
### Kvinner
* Ira von Fürstenberg (1940–2024), italiensk‑tysk skuespiller, designer og sosialitt
* Ira Malmberg-Heimonen (født 1971), norsk forsker og professor i sosialfag
* Ira Losco (født 1981), maltesisk sanger og låtskriver
* Ira Khan (født 1997), indisk psykisk‑helse‑aktivist og kulturentreprenør

### Menn
* Ira Aldridge (1807–1867), amerikansk skuespiller
* Ira Remsen (1846–1927), amerikansk kjemiker og universitetsleder
* Ira Gershwin (1896–1983), amerikansk sangtekstforfatter
* Ira Hayes (1923–1955), amerikansk soldat, kjent som en av flaggreiserne på Iwo Jima
* Ira Levin (1929–2007), amerikansk forfatter og dramatiker
* Ira Glass (født 1959), amerikansk radioprodusent og programleder

## Referanser


## Eksterne lenker
* 
*
Gianpaolo Della Chiesa

** Gianpaolo Della Chiesa** (født i 1521 i Tortona i Italia, død 11. januar 1575 i Roma) var en av den katolske kirkes kardinaler. Han kom til Roma etter at han ble enkemann, og fikk en rekke verv i den romerske kurie.

Han ble kreert til kardinal den 24. mars 1568 av sin slektning pave Pius V, med *[[San Pancrazio (Roma)|San Pancrazio]]* som tittelkirke.

## Eksterne lenker
* Biografi på The Cardinals of the Holy Roman Church
Don DeLillo

**Donald Richard «Don» DeLillo** (født 20. november 1936 i The Bronx i New York) er en amerikansk forfatter. Han er ansett som en hovedfigur innen postmoderne litteratur. 

DeLillo har vært en referanse for yngre amerikanske forfattere som Bret Easton Ellis og David Foster Wallace.

Blant Don DeLillos bøker er romanene *[[White Noise (roman)|White Noise]]* (1985), *[[Underworld (roman)|Underworld]]* (1997) og *Mannen som faller* (2007).

## Bibliografi
### Utgivelser på norsk
* *Kroppskunstneren*, oversatt av Halfdan Freihow, Gyldendal 2002 
* *Cosmopolis*,  oversatt av Halfdan W. Freihow, Gyldendal 2003
* *Underverden*, oversatt av Kari Risvik og Kjell Risvik, 2003
* *Mannen som faller*, oversatt av Mona Lange, Gyldendal 2007
* *Omegapunktet*, oversatt av Mona Lange, Gyldendal 2010
* *Hvit støy*, oversatt av Erik Næshagen, bearbeidet og omarbeidet av Brit Jahr, Gyldendal 2011
* *Vekten*, oversatt av Knut Johansen, Gyldendal 2012	
* *Engelen Esmeralda. Ni noveller*, oversatt av Knut Johansen, Gyldendal 2012

## Referanser


## Eksterne lenker
* 
* 
* 
*  Presentasjon på Gyldendal Norsk Forlags nettsider
Jan A. Oksum

**Jan A. Oksum** (født 1950) var fra 1. januar 2004 konsernsjef i papirindustriselskapet Norske Skog. Han ble avsatt fra stillingen 20. mars 2006, og fikk en etterlønn på  11 millioner kroner. Sommeren 2005 var han frontfigur for nedleggelsen av papirfabrikken Union i Skien.

## Bakgrunn og utdannelse
Oksum vokste opp i industribygda Vennesla, og ble uteksaminert som papirteknisk ingeniør fra Norges tekniske høgskole i 1972.

## Karriere
Fra 1973 var Oksum forskningsassistent ved Papirindustriens forskningsinstitutt, og i 1979 ble han ansatt ved Norske Skog Skogn. Siden hadde han en rekke stillinger som fabrikksjef i selskapet, og ble forskningsdirektør i 1979. 

Fra 1997 arbeidet han med forretnings- og strategiutvikling i Norske Skog. Den 1. januar 2004 tiltrådte han som som konsernsjef i Norske Skog.

## Eksterne lenker
* Gikk fra Union til varmepumper – intervju 14. juli 2009 med Telemarksavisa.
Bath and North East Somerset

**Bath and North East Somerset** (forkortes og omtales som **BANES** eller **B&NES**) er en enhetlig myndighet i det seremonielle grevskapet Somerset i England. Administrasjonssenteret er Bath. 

Distriktet lå frem til 1. april 1996 i grevskapet Avon, som ble avskaffet. De to distriktene Bath og Wansdyke ble da slått sammen for å danen BANES. Distriktet har hatt en lenge pågående konflikt mellom det urbane Bath og det mer landlige North East Somerset. 

## Steder i distriktet

* Bath, Bathampton, Batheaston, Bathford
* Cameley, Camerton, Charlcombe, Chelwood, Chew Magna, Chew Stoke, Claverton, Clutton, Combe Down, Combe Hay, Compton Dando, Compton Martin, Corston
* Dunkerton
* East Harptree, Englishcombe
* Farmborough, Farrington Gurney, Freshford
* High Littleton, Hinton Blewett, Hinton Charterhouse
* Kelston, Keynsham 
* Marksbury, Midsomer Norton, Monkton Combe
* Nempnett Thrubwell, Newton St Loe, North Stoke, Norton Marleward, Norton Radstock 
* Paulton, Peasedown St John, Priston, Publow and Pensford
* Radstock
* Saltford, Shoscombe, South Stoke, St. Catherine, Stanton Drew, Stowey Sutton, Swainswick
* Timsbury
* Ubley
* Wellow, West Harptree, Whitchurch
## Eksterne lenker
*
Diego Espinosa y Arévalo

**  Diego Espinosa y Arévalo ** (født september 1502 i Martín Muñoz de las Posadas ved Segovia i Spania, død 5. september 1572 i Madrid) var en av Den katolske kirkes kardinaler. Han var inkvisitor for Spania og var i en periode regent for landet under kongens reisefravær.

Han ble kreert til kardinal den 24. mars 1568 av  pave Pius V.

Han ble biskop av Sigüenza.

## Referanser


## Eksterne lenker
* Biografi på The Cardinals of the Holy Roman Church
Jérôme Souchier

**  Jérôme Souchier** (født 1508 i Auvergne i Frankrike, død 10. november 1571 i Roma) var en av den katolske kirkes kardinaler. Han var abbed i Clairvaux og litt senere også av Cîteaux., og ble cistercienserordenens generalsuperior. Han var rådgiver for tre franske konger.

Han ble kreert til kardinal den 24. mars 1568 av pave Pius V.

## Referanser


## Eksterne lenker
* Biografi på The Cardinals of the Holy Roman Church
Boeing B-29 Superfortress

**B-29 Superfortress** var et amerikansk fire-motors tungt bombefly utviklet og produsert av Boeing under andre verdenskrig. Flytypen skulle erstatte B-17 Flying Fortress, men er mest kjent for å ha sluppet atombombene over Hiroshima og Nagasaki. Det var et av de største flyene i tjeneste under andre verdenskrig, og et av de mest avanserte med blant annet trykkabin og fjernstyrte mitraljøser og maskinkanoner. Flyet ble også benyttet i Koreakrigen og forble i tjeneste frem til 1960-årene.

Kort tid etter andre verdenskrig produserte Sovjetunionen en «blåkopi» av flyet, Tupolev Tu-4.

## Videreutviklede fly
* Boeing XB-39 Superfortress
* Boeing XB-44 Superfortress
* Boeing B-50 Superfortress
* Boeing C-97 Stratofreighter
* Boeing 377 Stratocruiser
* Tupolev Tu-4

## Tilsvarende fly
* Lockheed XB-30
* Douglas XB-31
* Conloslidated B-32 Dominator
* Messerschmitt Me 264
* Junkers Ju 390

## Spesifikasjoner (B-29)

## Referanser
### Noter


### Fotnoter


## Se også
* Enola Gay
* Bockscar

## Eksterne lenker
* B-29 Superfortress
Eskadron

**Eskadron** er kavaleriets betegnelse på en avdeling på kompaninivå. En eskadronsjef har graden rittmester. I det norske kavaleriet består en fullt oppsatt eskadron av tre tropper.

I andre våpenarter er batteri (artilleri) og kompani (infanteri, ingeniørtropper…) på nivå med eskadron.

## Referanser
Dyresamling

**Dyresamling** er en populær og utbredt hobby. Dyresamlere samler enten på gjenstander eller levende dyr. Det finnes flere nasjonale og internasjonale organisasjoner som forener dyresamlere. Det finnes kun èn slik organisasjon i Norge. 

## Rekorder
Enkelte dyresamlere har også satt verdensrekorder. 
* Ifølge Guinness rekordbok har ekteparet Steve Lubanski og Candace Frazee fra USA en samling på 8437 kaninrelaterte gjenstander. 
* Wendy Scower har samlet 1202 ulike froskegjenstander siden hun var 10 år gammel. 
* Carl Kinney fra USA har 2250 ulike griserelaterte gjenstander, som bøker, kakebokser, sparegriser, små figurer, vitsebøker, serviettringer og lignende.
Caradon

**Caradon** (kornisk: *Karadon*) var et administrativt distrikt i Cornwall, England. Det omfattet fem byer og mer enn 80 landsbyer fordelt på 48 verdslige sogn. Administrasjonsbyen var Liskeard. Distriktet ble dannet den 1. april 1974 under loven fra 1972 om lokalstyre. Det ble innlemmet i det nyopprettede Cornwall Unitary Council 31. mars 2009.

Caradon gruveområde inngår i verdensarvstedet Gruvelandskapet i Cornwall og West Devon, innført på UNESCOs liste i 2006.

## Steder i distriktet
*Callington
*Liskeard, Looe
*Saltash
*Torpoint

## Referanser


## Eksterne lenker
* Caradon District Council
* [Cornwall Record Office Online Catalogue for Caradon District Council](http://crocat.cornwall.gov.uk/dserve/dserve.exe?dsqIni=Dserve.ini&dsqApp=Archive&dsqDb=Catalog&dsqCmd=Overview.tcl&dsqSearch=(RefNo='dccrd'))
Maria Mutola

**Maria (de Lurdes) Mutola** (født 1972) er en av tidenes mestvinnende friidrettsutøvere. Mutola er bosatt mesteparten av året i friidrettsbyen Eugene i Oregon i USA

Mutolas spesialøvelse er 800 meter. På denne distansen har hun i løpet av en langvarig karriere vunnet tre verdensmesterskap, i 1993, 2001 og 2003. I tillegg har hun VM-sølv fra 1999 og bronse fra 1997. Allerede i 1991, 12 år før den siste tittelen, hadde hun deltatt i sitt første VM, og endte like utenfor seierspallen, på en fjerdeplass.

I olympisk sammenheng har hun gull på distansen fra OL 2000 i Sydney, og sølv fra OL 1996 i Atlanta.

## Referanser


## Eksterne lenker
* 
*
Port-au-Prince

**Port-au-Prince** [pɔroˈprɛ̃s] er hovedstaden og den største byen i Haiti. Kommunen Port-au-Prince hadde i 2012 en beregnet folkemengde på . Hovedstadsområdet hadde samme år en beregnet folkemengde på .

Byen ble grunnlagt av franske kolonister i 1749 over en eldre spansk bosetting. I 1770 ble Port-au-Prince hovedstad i den franske kolonien Saint-Domingue og i 1804 ble den hovedstad for det selvstendige Haiti. Under den franske og den haitiske revolusjon ble byen døpt Port-Républicain, men den fikk navnet Port-au-Prince av keiser Jacques I av Haiti.

I byen ligger Hotel Oloffson som gav inspirasjonen til Graham Greenes fiktive Hotel Trianon beskrevet i romanen *Gjøglerne* (1966).

## Referanser
Boromir

**Boromir** ble i J.R.R. Tolkiens Midgard født som den eldste sønnen til Gondors riksforstander, Denethor, i år 2978 i det tredje tideverv. Han blir skildret som en stolt og høyvokst mann, som utmerker seg over alle andre i kamp ved mot, kraft og dyktighet. Han farer nordover til *Imladris* (Kløvendal) pga. en drøm som hans yngre bror, Faramir, hadde hatt, for at drømmen skulle tydes. 

Som eldste sønn og arving av Gondors riksforstander bar Boromir Gondors horn, som alle eldste sønner av hans ætt hadde båret. Han følger med Ringens brorskap helt til Rauros-fallene. Der kommer han i krangel med Frodo Lommelun, og prøver å ta den ene ringen fra han. Denne hendelsen var en av grunnene til at Frodo og Samvis Gamgod forlot følget og dro alene til Mordor. Like etter dette sammenstøtet blir følget angrepet av orker fra både Mordor og Jarnagard, og Boromir mister livet i kampen mot disse orkene mens han forsvarer hobbitene Munti og Pippin. Disse to ble etter hans død tatt til fange og fraktet gjennom Rohan til Jarnagard.

De tre gjenværende av følget, Aragorn, Legolas og Gimli, la Boromirs døde kropp i en av de tre alvebåtene som følget reiste med fra Lothlórien, og han fløt nedover elva Anduin. I båten sammen med han la de hans store horn, som var delt i to, og hans sverd og skjold. Slik så hans yngre bror,  Faramir, han mens han seilte nedover Anduin.

I filmtrilogien Ringenes herre blir Boromir spilt av Sean Bean.
Syvårskrigen (andre betydninger)

**Syvårskriger**:

* Den europeiske syvårskrigen 1756–1763
* Den nordiske syvårskrigen 1563–1570
* Den koreanske syvårskrigen (Imjinkrigen) 1592–1598
Józef Antoni Poniatowski

**Józef Antoni Poniatowski** (født 7. mai 1763 i Wien i Østerrike, falt 19. oktober 1813 ved Leipzig i kongeriket Sachsen (Tyskland)) var offiser i flere lands styrker, og til sist feltmarskalk i Napoléon Bonapartes franske armé under Napoleonskrigene.

## Liv og virke
Han tilhørte en polsk familie og begynte sin militære løpebane i østerriksk tjeneste i 1780. Han var med da den østerrikske keiserlige hær gikk i felten mot tyrkerne og utmerket seg ved stormen på Sabac den 15. april 1788, da han ble hardt såret.

Han ble etter henvendelse fra sin onkel kong Stanisław August Poniatowski av Polen overført til de reorganiserte polske styrker i 1789. Han begynte med generalmajors rang, men ble snart forfremmet til generalløytnant. Da russiske tropper samme år truet med innmarsj, ble han utnevnt til kommandør for Ukraina-avsnittet med hovedkvarter ved Bracław ved elven Bug.

Poniatowski kjempet mot russerne i 1792 og tok aktivt del i Tadeusz Kościuszkos antirussiske oppstand i 1794. Etter Polens tredje deling i 1795 trakk han seg tilbake og bodde i ti år som privat borger i Warszawa.

Etter Napoléon Bonapartes seier i slaget ved Jena og Preussens påfølgende tilbaketrekning fra landets polske provinser, ble Poniatowski tilbudt kommandoen for nasjonalgarden. Han satte i gang med å reorganisere den polske hær, og da Napoleon fikk opprettet storhertugdømmet Warszawa, ble han hertugdømmets krigsminister.  Han førte et polsk korps under Napoleons angrep på Russland i 1812. Angrepet endte med katastrofe for den store franske invasjonshær, og mange polakker begynte å vakle i sin oppslutning om den franske keiser. Poniatowski forble lojal og organiserte en ny polsk hærstyrke på 13&nbsp;000 mann, tidsnok til å kjempe ved siden av Napoleon under slaget ved Lützen (1813).

Under folkeslaget ved Leipzig 16.-19. oktober 1813 ble han utnevnt til feltmarskalk (marskalk av Frankrike) på grunn av sitt ekstraordinære heltemot i forsvaret av Leipzig. På slagets siste dag falt han. Da han tilslutt skulle trekke tilbake restene av sitt korps over en bro som førte over elven Elster, sprengte franskmennene ved en misforståelse i luften før alle var kommet i sikkerhet. Poniatowski var avskåret og nektet å overgi seg for overmakten. Med blodet rennende fra tallrike sår styrtet han i elven og kjempet der videre til døden.

## Referanser


## Litteratur
* Frans G.Bengtsson: *Karl XII:s levnad*, I - II. Malmö 1969.
* Simon Konarski: *Armorial de la noblesse polonaise titrée*. Paris 1957.
* Zbigniew Puchalski, Ireneusz J. Wojciechowski: *Ordery i odznaczenia polskie i ich kawalerowie.* Warszawa 1987.
* Jan Dobraczyński: *Vor den Toren Leipzigs. Leben und Tod des Józef Poniatowski*. Berlin 1985.
Vrådal

**Vrådal** er ei bygd i Kviteseid kommune i Telemark. Bygdesentrum er Eidstod som ligger der hvor Vråvatn munner ut i Nisser. Næringsgrunnlaget er turisme (hoteller, camping og skisenter), småindustri og litt skogsdrift. Vrådal kirke er ei langkirke bygget i 1886. Vrådal panorama har skisenter om vinteren med en 8 seters stolheis, tilsammen 8 trekk. Om sommeren er det skatepark, downhill løype for sykkel, og gondolbane til Tverrfjellet. Vrådal golfbane kom i 2013, dette er en 9 hulls golfbane, den ligger på Fossøy som er en øy i Nisser.

Navnet kommer sannsynligvis av det gammelnorske «vrá/ró» som betyr «ro/krok», gjerne brukt om gårder som lå litt avsides, men det kan også komme av at dalen gjør en sving, altså er krokete. 

Bygda ble regnet av Statistisk sentralbyrå som et tettsted inntil 2012, da beregningsmetodikken ble endret.

## Referanser


## Eksterne lenker
* Vrådal turistservice
* Reisebrev fra Vrådal ca. 1933 
* Kviteseid kommune
Jean-Jacques Dessalines

**Jean-Jacques Dessalines** (født 20. september 1758 i Grande-Rivière-du-Nord i Saint-Domingue, død 17. oktober 1806 i Port-au-Prince i Haiti) var lederen for den haitiske revolusjon og utnevnte senere seg selv til keiser av Haiti under navnet **Jacques I**.

Dessalines forsøkte å opprettholde driften på sukkerplantasjene som var viktige for Haitis økonomi uten bruk av slaveri. Dette ble veldig upopulært hos arbeiderne. Han krevde at alle svarte enten skulle jobbe på plantasjene eller tjenestegjøre som soldater i hans hær. Han gjorde det ulovlig for de hvite (mesteparten av den hvite befolkningen hadde allerede flyktet fra Haiti) å eie eiendom og inndro eiendom med makt. Hans mål var å sentralisere mesteparten av sukkerproduksjonen enten til seg selv, sine medhjelpere eller staten. Da han kom til makten krevde han at alle hvite franskmenn på Haiti skulle massakreres.

Under hans styre ble Haiti delt i to leire, den svarte befolkningen som bodde på landsbygda og mulattene, som var lysere i huden, levde i byene og dominerte i politikk og næringsliv. 

Han ble offer for en konspirasjon, som inkluderte både Henri Christophe og Alexandre Pétion, som skulle komme til å etterfølge ham.

Haitis nasjonalsang, La Dessalinienne, er oppkalt etter ham.

## Referanser


## Eksterne lenker
* The Louverture Project: Jean-Jacques Dessalines (Engelsk)
Vesterålen Online

**Vesterålen Online** er en norsk nettavis etablert i Bø i Vesterålen i 1998. Avisen dekker kommunene Andøy, Bø, Hadsel, Øksnes og Sortland, samt delvis Lødingen. Konstituert ansvarlig redaktør er Vidar Eliassen.

Nettavisen ble i 2003 skilt ut som selskapet VOL Vesterålen Online. Eierskapet gikk fra NorNet og enkeltaksjonærer til Harstad Tidende Gruppen, som overtok alle aksjer i 2013. Hovedkontoret ble i 2005 flyttet fra Bø til Sortland.

## Andre aviser i Vesterålen
*Andøyposten
*Bladet Vesterålen
*Vesteraalens Avis
*Øksnesavisa

## Referanser


## Kilder
*Vesterålen Online: Historien om VOL  (26. oktober 2009, oppdatert 29. oktober 2012)

## Eksterne lenker
* 
*
Liskeard

**Liskeard** (kornisk: *Lys Kerwyd* / *Lyskerrys*) en gammel gruveby og markedsby i Cornwall. Den ligger ved elven Looe. Liskeard er lokalisert rundt 32&nbsp;km vest for Plymouth, 23&nbsp;km vest for elven Tamar og grensen mot Devon, og 20&nbsp;km øst for Bodmin. Den ligger også ved jernbanelinjen mellom London og Penzance, og ved A38.

Strendene og buktene langs Cornwalls sørkyst er lett tilgjengelige fra Liskeard, mens Bodmin Moor ligger nord for byen. Liskeard har en befolkning på 9 417 innbyggere (2011). Liskeard var tidligere administrasjonssenter for det tidligere distriktet Caradon og det har fortsatt byrådet. Før 1885 var byen en valgkrets for parlamentet, med to representanter frem til 1832 og én fra 1832 til 1885. I dag er det 3 valgkretser i Liskeard (inkludert Dobwalls). Befolkningen for alle valgkretsene var 11 366 innbyggere i 2011.

## Referanser


## Eksterne lenker

* Liskeard Town Council
* Visit Liskeard
* 
* [Cornwall Record Office Online Catalogue for Liskeard](http://crocat.cornwall.gov.uk/dserve/dserve.exe?dsqIni=Dserve.ini&dsqApp=Archive&dsqDb=Catalog&dsqCmd=Overview.tcl&dsqSearch=((text)='liskeard'))
Boligaksjonen

**Boligaksjonen (BA)** er en løst sammensatt selvhjelps- og interesseorganisasjon for boligløse, leietakere og andre som har problemer med å finne eller beholde et bosted.  

Gruppen har i perioder vært aktiv både i Bergen, Stavanger,   Trondheim og Oslo.   Gruppen har hatt en flat og åpen organisasjon og ikke hatt noe medlemsregister. Gruppens navn har også variert noe med ulike innslag av folk opp gjennom tidene helt siden 1960-tallet, da de første kjente boligaksjonene manifesterte seg.

BA har utført direkte aksjoner og brukt sivil ulydighet som virkelmiddel for å markedsføre sine synspunkter.  

Oslo Boligaksjon oppnådde ved en større aksjon å nå ut med sitt budskap ved å komme på direktesendt TV gjennom å okkupere Kråkeslottet i forbindelse med realityserien på TV3, uten å ødelegge serien. 

I Bergen okkuperte aksjonen i slutten av 1990-tallet i flere måneder et område kjent som Nedre Nygård i Bergen sentrum og på begynnelsen av 2000-tallet blant annet *Jonsvollskvartalet*, som hadde stått tomt over lengre tid. BA produserte også en *Okkupasjonsguide* om hvordan man med ulike framgangsmåter kan okkupere tomme hus med hell. 

Gjennom aksjonene sine kommer BA ofte i konflikt med politiet, fordi aksjonen setter menneskeretten til å bo foran eiendomsrett. 

På begynnelsen av 2000-tallet i Oslo ble *Unginfo* via aviser truet med å få trukket kommunaltilskuddet av en sentral høyrepolitiker, fordi Unginfo propaganderte for Boligaksjonen ved å plassere et flyveblad av type *Hvermannsen* i vinduet på sine lokaler.

Dessuten hadde Oslo Boligaksjon utarbeidet en serviceside på nettet hvor aktuelle okkupasjonsobjekter ble publisert, inspisert, fotografert og rangert etter egnethet. Der det manglet illustrasjonsfoto ble et bilde av Det kongelige norske slott brukt. OBA hadde også en egen bemannet servicetelefon i drift fram til september 2001, så folk og journalister kunne få oppdatert informasjon om relevante aksjoner.

Organisasjonen har hatt et samarbeid med Juss-Buss, et rettshjelpstiltak drevet av jusstudenter ved Universitetet i Oslo tilknyttet Institutt for Rettssosiologi. 

## Referanser


## Eksterne lenker
* Boligaksjonen okkuperte Kråkeslottet
GIF Sundsvall

**GIF Sundsvall** er en svensk fotballklubb fra byen Sundsvall. Klubben ble dannet 25. august 1903. 

I 2005 rykket de ned fra Allsvenskan til Superettan. 27. oktober 2007 rykket klubben opp igjen til Allsvenskan etter at de klarte å vinne 4-2 mot Ljungskile SK i siste kamp den sesongen. I 2008 rykket ned ned fra Allsvenskan igjen, og rykket ikke opp igjen før til 2015.

Tomas Brolin og Øyvind Svenning har tidligere spilt for klubben, mens nordmannen Per Joar Hansen har vært trener for klubben i to perioder. Jan Halvor Halvorsen har også trent klubben.

GIF er en forkortelse for "Godtemplarnas Idrotts Förening" (IOGT).

## Superettan 2025

## Spillerstall
Oppdatert 17. april 2024.

### Utlånte spillere

## Referanser


## Eksterne lenker
* GIF Sundsvall – offisiell side
USAs uavhengighetserklæring

**USAs uavhengighetserklæring** (på engelsk *Declaration of Independence*) er det dokumentet hvor de tretten koloniene i USA erklærer seg uavhengige fra Storbritannia og angir grunnlaget for dette. Selv om de i begynnelsen ikke hadde noen brukbare begrunnelser, klarte de å overtale enkelte britiske politikere (som John F. Waynes) til å støtte deres frigjøring. Dokumentet ble ratifisert av den kontinentale kongressen 4. juli 1776. Denne datoen blir feiret som USAs uavhengighetsdag. En kopi av dokumentet er på utstilling i nasjonalarkivet i Washington, DC. Den ekte erklæringen er utstilt inne i presidentens kontor, og kun presidenten og andre amerikanske politikere har tilgang til den. Uavhengighet for de nordamerikanske koloniene ble godtatt av Storbritannia 3. september 1783 ved fredsavtalen i Paris.

Uavhengighetserklæringen ble i hovedsak utarbeidet av Thomas Jefferson. Det er et dokument som har hatt stor betydning for andre lands og folks kamp for selvbestemmelse. Tankene bak dokumentet er blant annet sterkt inspirert av den britiske filosofen John Locke. Den norske riksforsamlingen i 1814 var blant annet preget av arven fra USAs uavhengighetserklæring da den norske grunnloven ble utarbeidet.

## De som signerte erklæringen
Den første som skrev under, og den mest kjente signaturen er av John Hancock. To fremtidige presidenter, Thomas Jefferson og John Adams, var blant de som signerte erklæringen. Edward Rutledge (26 år) var den yngste og Benjamin Franklin (70) den eldste. Totalt 56 personer undertegnet erklæringen og representerte de nye statene. De var, fra nord til sør:

* New Hampshire: Josiah Bartlett, William Whipple, Matthew Thornton
* Massachusetts: Samuel Adams, John Adams, John Hancock, Robert Treat Paine, Elbridge Gerry
* Rhode Island: Stephen Hopkins, William Ellery
* Connecticut: Roger Sherman, Samuel Huntington, William Williams, Oliver Wolcott
* New York: William Floyd, Philip Livingston, Francis Lewis, Lewis Morris
* New Jersey: Richard Stockton, John Witherspoon, Francis Hopkinson, John Hart, Abraham Clark
* Pennsylvania: Robert Morris, Benjamin Rush, Benjamin Franklin, John Morton, George Clymer, James Smith, George Taylor, James Wilson, George Ross
* Delaware: George Read, Caesar Rodney, Thomas McKean
* Maryland: Samuel Chase, William Paca, Thomas Stone, Charles Carroll of Carrollton
* Virginia: George Wythe, Richard Henry Lee, Thomas Jefferson, Benjamin Harrison, Thomas Nelson jr, Francis Lightfoot Lee, Carter Braxton
* Nord-Carolina: William Hooper, Joseph Hewes, John Penn
* Sør-Carolina: Edward Rutledge, Thomas Heyward, jr, Thomas Lynch, jr, Arthur Middleton
* Georgia: Button Gwinnett, Lyman Hall, George Walton
## Eksterne lenker
* 
*
Fannrem

**Fannrem** er et tettsted i Orkland kommune i Trøndelag. Det ligger fem kilometer sør for kommunesenteret Orkanger, og det er en sammenhengende bebyggelse mellom de to stedene. Orkanger/Fannrem er det største tettstedet i Orkland kommune med  innbyggere per 1. januar .

Fannrem sentrum består stort sett av butikker og servicevirksomheter, men stedet har én stor industriarbeidsplass, Orkel AS, som lager landbruksmaskiner.

På Fannrem ligger også Norgesfôr Orkla, ei kornmølle som tar imot korn fra hele orkdalsregionen.

Fannrem var hjemstedet til fotballprofilen Nils Arne Eggen og hans sønn Knut Torbjørn Eggen. Flere spillere som har spilt på Rosenborg kommer fra stedet. Også fotballspilleren Øystein Wormdal og skihopperen Roar Ljøkelsøy er fra Fannrem.

Orkdal kommunes tusenårssted er på Fannrem, og her står bl.a. skulpturen Godfoten, som ble reist for å hedre Nils Arne Eggen.

## Referanser


## Eksterne lenker
*
Kjønnsdiskriminering

**Kjønnsdiskriminering** vil si å forskjellsbehandle folk på grunn av kjønn. Ordet brukes ofte synonymt med **kvinnediskriminering**.

Kjønnsdiskriminering skyldes ofte stereotype oppfatninger, med utgangspunkt i tradisjonelle kjønnsroller og holdninger, om at personer av ett kjønn er bedre egnet eller til bestemte oppgaver, uten at det er objektive biologiske grunner for dette. Med bakgrunn i engelsk språkbruk omtales kjønnsdiskriminerende holdninger ofte som **sexisme**. I arbeidslivet dreier spørsmål om kjønnsdiskriminering seg ofte om hvorvidt kvinner diskrimineres i ansettelsesprosesser eller hvorvidt menn og kvinner får ulik lønn for samme type arbeid.

Såkalt **positiv kjønnsdiskriminering** vil si å aktivt behandle personer av et kjønn *bedre* i en valgsituasjon. I enkelte tilfeller er konsekvensen av dette at personer av det andre kjønnet diskrimineres (negativt).

FNs menneskerettighetserklæring fra 1948 inneholdt en bestemmelse om at alle, uansett kjønn, hadde krav på rettighetene nevnt i erklæringen. I Norge er kjønnsdiskriminering og kjønnstrakassering som er definert som urimelig eller usaklig, forbudt etter likestillingsloven.

## Se også
* Likestillingsloven
* Kjønnsroller
* Misandri, hat mot menn
* Misogyni, hat mot kvinner
* Feminisme
* Kvinnebevegelse
* Antifeminisme
* Maskulinisme

## Referanser


## Eksterne lenker
*
Liste over elektriske lokomotiv i Norge

**Liste over elektriske lokomotiver brukt i Norge**. Per dags dato brukes El 18 av Vy, SJ og Go-Ahead for å trekke passasjertog. Godstogselskapet CargoNet disponerer både El 14 og El 16. El 15 går også i godstog i Norge til tider, som Hector Rail type 161.

De øvrige lokomotivene på listen er utrangert, men enkelte lok er tatt vare på til museumsbruk. På Ofotbanen brukes svenske lokomotiver av typen IORE for transport av malm fra Kiruna til Narvik. Disse togene opereres på norsk side av det norske selskapet MTAS. MTAS er datterselskap av svenske MTAB, som igjen eies 100 % av gruveselskapet LKAB, slik at IORE kan anses som «halvnorske» lokomotiver. Det kjøres i tillegg en del svenske Rc–lokomotiver i person- og godstrafikk mellom Norge og Sverige.

## Elektriske lokomotiv brukt i Norge

:CE = CargoNet elektrisk
:NSB = Norges Statsbaner
:R.B. og Rj.B. = Rjukanbanene
:S&T = Salvesen & Thams, altså Thamshavnbanen

## Se også
* Liste over damplokomotiv i Norge
* Liste over diesellokomotiv i Norge

## Kilder
* 

## Eksterne lenker
* Jernbane.net – Elektriske lokomotiver ved norske jernbaner
* Jernbane.org – Elektriske lokomotiver
* Norsk Jernbaneklubb: Materielldatabasen, elektriske lokomotiver
Svorkmo

**Svorkmo** er et tettsted i Orkland kommune i Trøndelag som ligger der elva Svorka renner ut i elva Orkla. Svorkmo ligger ved fylkesveiene 65 og 700, 17 kilometer sør for kommunesenteret Orkanger. Tettstedet hadde  innbyggere per 1. januar .

Navnet kommer fra elva Svorka &ndash; Svorkas mo.

På 1700-tallet var Svorkmo et stort tettsted på grunn av gruvedriften på Løkken Verk i Meldal, seks kilometer lengre sør. Svorkmo hadde smeltehytte for malmen fra Løkken, og denne var i drift fra 1656 til 1845.

Museumsjernbanen Thamshavnbanen, som går mellom Orkanger og Løkken Verk, har en stoppeplass på Svorkmo.

Svorkmo har også et fotballag Svorkmo/NOI som spiller i 5 divisjon.

## Referanser




## Litteratur
*
Looe (elv)

**Looe** (kornisk *Avon Logh*; «dypvannsbukt») er en elv i det sørøstlige Cornwall. Den renner ut i sjøen ved byen Looe.

Elven har to hovedgrener, East Looe og West Looe. Den østlige har sitt utspring nær St. Cleer og renner sørover, kort vei fra den vestlige utkanten av Liskeard. Deretter følger den elvedalen Looe Valley. Den vestlige grenen har sitt utspring nær Dobwalls.

## Referanser


## Eksterne lenker
* 
* Looe.org, om byen og elven
Liste over damplokomotiv i Norge

## Damplokomotiver i kommersiell drift
Damplokomotiver ble brukt i Norge fra 1851. De tre første lokomotivene kom til anlegget av Hovedbanen mellom Oslo og Eidsvoll. Den offisielle dampdriften på norske jernbaner opphørte 31. oktober 1970 da beredskapen med damplokomotiver i reserve på Hamar stasjon ble avviklet. De siste regulære damptrukne togene i Norge, var pukktog på Numedalsbanen som også sluttet høsten 1970. Året etter ble damplok benyttet av NSB ved et par anledninger i forbindelse med flytting av damplokomotiver og et filmoppdrag. 

## Damplokomotiver i museumstid
Etter den kommersielle dampdriftens opphør har damplokomotiver i Norge vært i bruk i forbindelse med kjøring av museumstog i regi av Norsk Jernbanemuseum i museumsparken på Hamar og på det nasjonale jernbanenettet; på de fire museumsjernbanene Gamle Vossebanen, Krøderbanen, Setesdalsbanen og Urskog-Hølandsbanen, på anleggsbanemateriellsamlingen Lommedalsbanen eller i regi av Norsk Museumstog på det nasjonale jernbanenettet.

Damplokomotiver i Norge har vært brukt i hvert fall på sporviddene 600&nbsp;mm, 750&nbsp;mm, 1000&nbsp;mm, 1067&nbsp;mm og 1&nbsp;435&nbsp;mm (normalspor). På Svalbard har vært brukt ytterligere noen sporvidder, deriblant 900 mm.

### '''Damplokomotivtyper på normalspor (1435mm)'''
* NSB type 1
* NSB type 2 (bl.a. Norsk Jernbanemuseums nr. 17 "Caroline")
* NSB type 3
* NSB type 4
* NSB type 5
* NSB type 6
* NSB type 7 (kalt "ulkene"; "Ulka" om den enkelte maskin)
* NSB type 8
* NSB type 9
* NSB type 10
* NSB type 11
* NSB type 12
* NSB type 13
* NSB type 14
* NSB type 15
* NSB type 16
* NSB type 17
* NSB type 18
* NSB type 19
* NSB type 20
* NSB type 21
* NSB type 22
* NSB type 23
* NSB type 24
* NSB type 25
* NSB type 26
* NSB type 27
* NSB type 28
* NSB type 29
* NSB type 30
* NSB type 31
* NSB type 32
* NSB type 33
* NSB type 34
* NSB type 35
* NSB type 36
* NSB type 37
* NSB type 38
* NSB type 39
* NSB type 40
* NSB type 41
* NSB type 42
* NSB type 43
* NSB type 44
* NSB type 45
* NSB type 46
* NSB type 47
* NSB type 48
* NSB type 49 (Dovregubben)
* NSB type 50
* NSB type 51
* NSB type 52
* NSB type 53
* NSB type 54
* NSB type 55
* NSB type 56
* NSB type 61 (Gammeltysker)
* NSB type 63 (Stortysker)

Typene 61 og 63 er opprinnelig tyske lokomotiver som ble tatt til Norge av tyskerne under krigen i 1940–1945. De aller fleste ble etterlatt ved krigens slutt, og inngikk etterhvert formelt i NSBs lokomotivpark. Type 61 er opprinnelig tysk type BR 57.10, og type 63 er opprinnelig tysk type BR 52.

### '''Damplokomotivtyper på smalspor 600 mm'''
Se Lommedalsbanen

### '''Damplokomotivtyper på smalspor 750mm'''
NSB type XXVII

NSB type XXVIII

NSB type XXIX

### '''Damplokomotivtyper på smalspor 1000 mm'''
Se Thamshavnbanen

### '''Damplokomotivtyper på smalspor 1067mm'''
NSB type IV

NSB type V

NSB type VI

NSB type XXI

NSB type XXII

### '''Damplokomotiver på Svalbard'''
Også på Svalbard var det en rekke damplokomotiver i forbindelse med gruvedriften, se Jernbane på Svalbard.

## Referanser


## Se også
* Norsk damplokomotivteknologi
* Liste over elektriske lokomotiv i Norge
* Liste over diesellokomotiv i Norge
Looe (andre betydninger)

**Looe** kan vise til:

*Looe, by i Cornwall, England
**herunder *East Looe*, *West Looe* og *Looe Island*
*Looe (elv), elv i Cornwall
**herunder *East Looe River* og *West Looe River*
*Looe Valley, dalføre i Cornwall